**Ревизорски извјештај**

|  |  |
| --- | --- |
| **Назив ревизије:** | Ревизија процеса вођења војних евиденција о лицима-обвезника и њихово ажурирање у Одјељењу за борачко-инвалидску заштиту |
| **Временски период обухваћен ревизијом:** | 03/03/2025 - 27/03/2025 |
| **Број ревизије:** | 13-014-49/25 |
| **Назив ревидираног субјекта/oрганизационе јединице укључене у ревидирани процес:** | Одјељење за борачко-инвалидску заштиту |
| **Вођа ревизорског тима:** | Зоран Дебељак |
| **Чланови ревизорског тима:** | Зоран Дебељак |
| ИЗВРШНИ РЕЗИМЕ | |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) | При Одјељењу за борачко-инвалидску заштиту постоји могућност ажурирања војних евиденција ради издавања увјерења о војном ангажовању у рату, а циљ ове интерне ревизије је да се испита на који начин се ажурирају војне евиденције и у којим случајевима се предмет шаље на ревизију у надлежно министарство. |
| 1. УВОД | |
| * 1. **Основ за ревизију:** |  |
| * 1. **Предмет ревизије:** |  |
| **1.3. Циљеви интерне ревизије:** | 1. Осигурати благовремено доношење увјерења о подацима из војних евиденција.  2. Осигурати да је предмет достављен надлежном министарству на потврђивање и ревизију.  3. Осигурати да постоји могућност жалбе на донесено увјерење.  4. Осигурати достављање тачних података приликом рјешавања предмета. |
| **1.4. Обим интерне ревизије:** | - Закон о правима бораца, војних инвалида и породица погинулих бораца Одбрамбено-отаџбинског рата Републике Српске („Службени гласник Републике Српске“ број 134/11, 9/12, 40/12),  - Правилник о садржају и начину вођења војних евиденција („Службени гласник Републике Српске“ број 66/12),  - Упутство о садржају и начину вођења евиденција о лицима која су регулисала војну обавезу („Службени гласник Републике Српске“ број 105/06),  - 50 предмета ажурирања војних евиденција из 2024. године |
| **1.5. Полазне информације о ревидираном подручју**: | Под појмом „војне евиденције“ подразумијевају се евиденције војних обвезника који су вршили војну обавезу, а које су настале и водиле се у бившем Министарству одбране Републике Српске, бившој Војсци Републике Српске и Министарству унутрашњих послова Републике Српске.  Одјељење јединице локалне самоуправе надлежно за борачко-инвалидску заштиту извршава сљедеће послове:  а) издаје увјерења о служењу војног рока, односно о регулисању војне обавезе,  б) издаје увјерења о дужини учешћа у рату у оружаним снагама бивше СФРЈ, односно у оружаним снагама Републике Српске ради утврђивања својства борца и одређивања категорије борца,  в) издаје увјерења о ангажовању и времену проведеном на радној обавези, у јединицама радне обавезе, у цивилној заштити и служби осматрања и обавјештавања,  г) издаје увјерења о регулисању војне обавезе, односно учешће у рату у оружаним снагама за лица којима амбасаде или дипломатско-конзуларна представништва других држава траже податке ради одобрења боравка у тим земљама,  д) издаје увјерења о служењу војног рока и регулисању војне обавезе за лица која имају двојно држављанство,  ђ) издаје увјерења о учешћу у рату у оружаним снагама и о припадности одређеној јединици Војске Републике Српске, односно јединици Министарства унутрашњих послова Републике Српске, на захтјев надлежних правосудних органа, у сврху вођења судског поступка и утврђивања доказа о учешћу појединаца у извршењу евентуалних ратних или других злочина,  е) издаје увјерења о регулисању војне обавезе за лица која су на раду у иностранству стекла услове за остваривања права на старосну пензију и  ж) издаје и друга увјерења и чињенице сагласно подацима из евиденције.  Министарство рада и борачко-инвалидске заштите, по службеној дужности или на захтјев надлежног општинског/градског органа, врши ревизију спорних и сумњивих увјерења о дужини војног ангажовања, увјерења о околностима рањавања, повређивања и озлеђивања, као и увјерења о погибији, смрти и нестанку припадника оружаних снага СФРЈ, односно Републике Српске, без обзира на то да ли је ревизија вршена по прописима бившег Министарства одбране Републике Српске.  Ревизија дужине војног ангажовања по службеној дужности обавезно се спроводи у свим случајевима када се утврди да се подаци из службене евиденције преклапају, односно да је исти период евидентиран у различитим војним поштама или Министарству унутрашњих послова. |
| **1.6. Позитивни налази**: | Одјељење за борачко-инвалидску заштиту уредно је упутило упит министарству за сваки предмет за који су постојала неслагања, а на захтјев странке надлежном министарству се шаљу и ургенције испред одјељења за што хитније рјешавање предмета. |
| **1.7. Одговорности:** |  |
| **1.8. Ограничења ревизије:** |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ | |
| **Претходни ревизијски преглед** (спровођење препорука из претходне ревизије) |  |
| **Контролни циљ** | Осигурати благовремено доношење увјерења о подацима из војних евиденција. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - Постоји неколико захтјева који се могу поднијети за ажурирање војних евиденција који имају различите рокове рјешавања, а ради се о следећим захтјевима: признавање војног ангажовања у оружаним снагама у рату (45 дана), достављање података о дужини ангажовања лица у Одбрамбено-отаџбинском рату - образац ВОБ-8 (40 дана), пресељење списа због промјене пребивалишта (15 дана). Иако су одређени рокови за рјешавање предмета исти су непримјењиви у пракси, па је у ревидираном узорку од 50 случајно одабраних предмета из 2024. године утврђено да су једино поштовани рокови код пресељења списа мада је и у тим случајевима долазило повремено до прекорачења рока уколико град или општина која шаље списе не пошаље исте благовремено. Разлог због чега се не могу испоштовати рокови налази се у томе што се војна лица која подносе захтјев обично не слажу са постојећим евиденцијама којима располаже одјељење и тврде да су били војно ангажовани иако исто није заведено у њихову војну књижицу или тврде да су исту изгубили. У таквим случајевима предмет се шаље у Министарство рада и борачко-инвалидску заштиту на ревизију, а тај процес јако дуго траје, гдје ни након ургенција које одјељење пошаље, предмет и даље не буде брзо ријешен. Само у 2024. години, од поднесених 115 захтјева, чак 75 још увијек није ријешено јер се чека одговор надлежног министарства, па је самим тим и немогуће испоштовати наведене рокове. |
| **Препоруке** (корективна активност коју треба провести): |  |
| **Контролни циљ** | Осигурати да је предмет достављен надлежном министарству на потврђивање и ревизију. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Не шаљу се сви предмети на ревидирање у надлежно министарство, већ само они за које се подносиоци захтјева не сложе са постојећим евиденцијама у одјељењу, а таквих обично буде пуно. Велика већина поднесених захтјева из 2024. године још увијек није ријешена управо из наведених разлога, а постоје предмети и из претходних година за које надлежно министарство није завршило ревизију упркос слању ургенција и тражењу хитног рјешавања од стране подносиоца захтјева. |
| **Препоруке** (корективна активност коју треба провести): |  |
| **Контролни циљ** | Осигурати да постоји могућност жалбе на донесено увјерење. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - Приликом признавања војног ангажовања у оружаним снагама у рату доноси се рјешење на које странка може покренути управни спор подношењем тужбе Окружном суду Бања Лука у року од 30 дана од дана пријема рјешења уколико се не слаже са периодом наведеним у рјешењу. На основу издатог рјешења које постане правоснажно истеком наведеног рока, даље се могу издати увјерења о дужини ангажовања у рату на које не постоји могућност жалбе. |
| **Препоруке** (корективна активност коју треба провести): |  |
| **Контролни циљ** | Осигурати достављање тачних података приликом рјешавања предмета. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 4 - Приликом издавања увјерења о учешћу у рату који се односи на периоде ангажовања, а који се воде на јединичном и матичном картону, уколико је странка сагласна са периодима који се налазе на наведеним картонима, подноси захтјев за остваривање статуса борца. У случају да недостају периоди или се преклапају у јединичном и матичном картону, странка подноси захтјев за издавање података из обрасца ВОБ-8. И у овом случају, подаци из обрасца ВОБ-8 могу бити различити од периода који су наведени у јединичном и матичном картону који се налазе у евиденцији одјељења. Уколико и у јединичном и матичном картону и у обрасцу ВОБ-8 недостају периоди, а странка тврди да је била војно ангажована или наведени периоди имају у војној књижици подноси се захтјев за признавање војног ангажовања у оружаним снагама у рату. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:** |  |
| 3. ПРИЛОЗИ | |
|  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | |  |  |
|  | | | Зоран Дебељак, интерни ревизор | | | |
|  | | | | | | |
| Коначан ревизорски извјештај је достављен: | | | |  | | |
| Одјељење за борачко-инвалидску заштиту  Руководилац субјекта,  а/а | | | | | | |